मुंबई. इन दिनों वेटरन एक्ट्रेस रेखा को लेकर एक खबर वायरल हो रही है कि वे मांग में संजय दत्त के नाम का सिंदूर भरती हैं। कहा यहां तक जा रहा है कि फिल्म 'जमीन आसमान' की शूटिंग के दौरान रेखा और संजय करीब आए थे और बाद में दोनों ने गुपचुप शादी कर ली। यह सब दावा राइटर यासेर उस्मान की बुक 'रेखा : द अनटोल्ड स्टोरी' के हवाले से किया जा रहा है। कितनी है इस खबर में सच्चाई...
यासेर उस्मान की जिस बुक के हवाले से रेखा और संजय की शादी का दावा किया जा रहा है, उसमें इस तरह की किसी भी बात का जिक्र नहीं है। खुद उस्मान ने dainikbhaskar.com से बातचीत में खबर को गलत बताया है। उन्होंने कहा है, "मेरी बुक में ऐसी कोई भी बात नहीं लिखी हुई है। लोग ठीक से पढ़ते नहीं हैं।"
यासेर ने आगे बताया, " फिल्म 'जमीन आसमान' की शूटिंग के दौरान रेखा और संजय की अफेयर की चर्चा थी। कुछ लोगों ने तो यहां तक कहा था कि उन्होंने शादी कर ली है। जब अफवाहों का बाजार गर्म हुआ तो संजय दत्त सामने आए और एक मैगजीन को दिए इंटरव्यू में शादी ख़बरों का खंडन किया। यह उस दौर की बात है, जब रेखा संजय को उनके बुरे दौर से निकलने में मदद कर रही थीं।"
सभी जानते हैं कि रेखा की शादी दिल्ली बेस्ड बिजनेसमैन मुकेश अग्रवाल से हुई थी। लेकिन बॉलीवुड में उनका नाम संजय दत्त के अलावा भी कई सेलेब्स से जुड़ चुका है। पढ़िए आगे की स्लाइड्स...
hin_Deva hin_Deva hin_Deva awa_Deva